Alhassan Bashir Fuseini

**Alhassan Bashir Fuseini** noba yaga zie zaa maŋ boɔla ka Alhaji A.B.A Fuseini. Ba dɔge o la 2nd Fɛboɔre 1956. O e la duori terɛ, ane Ghana Pɔletesean ane Dagbɛn-Zabage deputi Irigyinal Minisa koraa Ghana. O e la a begemaala kaŋa a begemaale die naŋ e ayɔpoi soba a Ghana Republic anaare soba eŋɛ ko a Sagnarigu Gbandige (Ghana begemaale die) naŋ be a Dagbɛn-Zabage Irigyiŋ paaloŋ a ko kataweɛ paate.

## Meŋa Yɛlɛ

Fuseini e la silaama bie. O taa la pɔge ane biiri banaare. 

## Nyɔvore Piiluu ane O Sakuuri Gaabo  Yelɛ
Fɛrboɔre 2, 1956  poɔ la ka ba da dɔge Fuseini. O baa la  Tamale poɔ, naŋ be Dagbɛn-Zabage Irigyiŋ Ghana poɔ. O baare la Yendi Siniia Haae Sakuuri ane T.I. Ahmadiyya Siniia Haae Sakuuri, Kumasi. University of Ghana da la ka O da nyɛ O degree piilee. O da kpɛ la  Essex University, UK paaloŋ a te nyɛ o masaɛɛ degeree ne Human Rights a yuoni  1993 poɔ. O da la nyɛ la  Post Graduate Diploma a yi a International Institute of Journalism, Berlin. 

## Pɔletese Yɛlɛ
Fuseini e la a kataweɛ paate mɛmba (NDC). 2012 poɔ, O da yi are bɔ la a Sagnarigu kogi a Kataweɛ Paate yuori eŋɛ, ba begemaale die ayoɔbo soba, a Ghana republic anaare eŋɛ, a di.

### 2012 nu-neԑ
Fuseini da fͻrͻ ŋmԑ la kpamkpire ko Sagnarigu gbandige begemaale kogi a Kataweԑ Naa yuori eŋԑ a 2012 Ghana zaa nu-neԑ poͻ a da di ne noba 29, 508 naŋ te manne neŋ 78.79% a noba zaa naŋ neԑ nuuri baare poͻ. O da die la kyԑ ka o dataare Yakubu Abdul Karim ko a Wͻͻ Naa, Alhassan A Suhuyini ko Convention People's Party, Abdul Jamaldeen Ahmed ko PPP ane Abdul Kahar Adam a NDP neԑ zaa le. Ba da nyԑ la noba 6, 935, 402, 371 ane noba 235 naŋ tutaa a lԑ ne o zu. A ŋaa da te manne la 18.52%, 1.07%, 0.99% ane 0.63% a noba zaa naŋ neԑ nuuri baare poͻ meŋ naŋ tutaa a lԑ ne o zu.

### 2016 nu-neԑ
Fuseini da la maaleŋ di la a begemaale kogi ko a Sagnarigu gbandige a Kataweԑ naa yuori eŋԑ a 2016 Ghana zaa nu-neԑ poͻ a da di ane noba 26, 898 naŋ are ko 70.58% a noba zaa naŋ neԑ nuuri baare poͻ. O da di la a nu-neԑ kyԑ ka o dataare Habib Iddrisu ko Wͻͻ Naa da tage noba 7, 888 naŋ are ko 20.73%, begemaale kpamkpir-ŋmeԑrԑ ko Convention People's Party Zalia Issah da nyԑ noba 2, 820 naŋ are ko 7.41% ka a begemaale kpamkpir-ŋmeԑrԑko PPP Abdul Jamaldeen Ahmed meŋ da nyԑ noba 449 naŋ are ko 1.18% a noba zaa naŋ wa neԑ nuuri baare poͻ.

### 2020 nu-neԑ
Hon. Alhassan Bashir Fuseini da la maaleŋ ŋmԑ la kpamkpire a Sagnarigu gbandige begemaale kogi eŋԑ a Kataweԑ naa yuori eŋԑ a 2020 Ghana zaa nu-neԑ poͻ a da la di ane noba 34, 989 naŋ are ko 56.96%. O da die la kyԑ ka o dataa a begemaale kpamkpir-ŋmeԑrԑ ko a Wͻͻ Naa Felicia Tettey naŋ da nyԑ noba 26, 434 naŋ are ko 43.04% da le a noba zaa naŋ wa neԑ nuuri baare poͻ.

### Kͻmatiiri
Hon. Fuseini e la neԑ naŋ paale yelyaga kͻmatii, yie kͻmatii ane yelsoore kͻmatii poͻ.

### NDC 2023 meŋԑ kpamkpire
A 2023 NDC meŋԑ kpamkpire ŋmeԑbo poͻ, Fuseini da le la a nu-neԑ ka Attah Issah da di ane noba 333 a noba naŋ da ko o 801 nuuri poͻ. Azuiŋ Attah Issah la na are ko a Sagnarigu gbandige a Kataweԑ naa yuori eŋԑ a 2024 Ghana zaa nu-neԑ poͻ.

## Toma
* Night Editor at *Daily Graphic*, Graphic Communications Group of Companies, Accra
* Deputi Irigyinal Minisa ko Dagbɛn-Zabage Irigyiŋ, 2013–2017
* Begemaale die mɛmba (Gyɛnoɔre 7, 2013–present; 2nd term)q
* Consultant

## Sommo Yizie